wickkiey/tamil-wikipedia-chunked huggingface dataset:
# செசில் ரோட்சு

### நினைவகங்கள்

#### எதிர்ப்பு

1950களிலிருந்து ரோட்சுக்கு எழுப்பப்பட்ட நினைவுச் சின்னங்களுக்கு எதிராக சில ஆப்ரிகானர் மாணவர்கள் எதிர்ப்புக்குரல் எழுப்பி வருகின்றனர். கேப் டவுன் பல்கலைக்கழகத்தில் உள்ள ரோட்சு சிலை நீக்கப்பட வேண்டும் எனப் போராடினர். "ரோட்சு விழ வேண்டும்" (அல்லது #ரோட்சுமஸ்ட்ஃபால்) என அறியப்படும் இயக்கம் கேப் டவுன் பல்கலைகழகத்தில் மாணவர் எதிர்ப்புகளுடன் துவங்கியது; இதையொட்டி பல்கலைக்கழக நிர்வாகம் இச்சிலையை நீக்கினர். இந்தப் போராட்டம் இனவொதுக்கலுக்குப் பிறகான தென்னாப்பிரிக்காவில் கல்விநிறுவனங்களில் அமைப்புச் சார்ந்த மாற்றங்கள் நடைபெறாதிருப்பதை எடுத்துக் காட்டியது.  
கேப் டவுன் பல்கலைக்கழக வெற்றிக்குப் பின்னர் இதே போன்ற இயக்கங்கள் தென்னாப்பிரிக்காவிலும் மற்ற நாடுகளிலும் பரவியது. ரோட்சு பல்கலைக்கழகத்தின் பெயர் மாற்றப்பட வேண்டும் என்பதும் இவற்றில் ஒன்றாகும். ஆக்சுபோர்டின் ஓரியல் கல்லூரியிலுள்ள சிலையை நீக்கவும் போராடி வருகின்றனர்.
# செசில் ரோட்சு

## மேற்சான்றுகள்

### தனிவரைநூல்கள்

-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
-
# செசில் ரோட்சு

## மேற்சான்றுகள்

### கலைக்களஞ்சியங்கள்

-
-
-
# செசில் ரோட்சு

## மேற்சான்றுகள்

### ஆய்விதழ் கட்டுரைகள்

-
-
-
-
- Rotberg, Robert I. "Did Cecil Rhodes Really Try to Control the World?." *Journal of Imperial and Commonwealth History* 42#3 (2014): 551-567.
# செசில் ரோட்சு

## மேற்சான்றுகள்

### செய்தித்தாள் கட்டுரைகள்

-
-
-
-
-
-
# செசில் ரோட்சு

## மேற்சான்றுகள்

### வலைத்தளங்கள்

- PBS: Empires; Queen Victoria; The Changing Empire; Characters : Cecil Rhodes
-
# செசில் ரோட்சு

## நூற்கோவை

-
-
-
# கோ. பூவராகவன்

**கோ. பூவராகவன்** (25 திசம்பர் 1927 – 23 பெப்ரவரி 2014) என்பவர் ஒரு இந்திய அரசியல்வாதியும், தமிழக சட்டமன்ற உறுப்பினருமாவார். இவர் தமிழக சட்டமன்றத்துக்கு இந்திய தேசிய காங்கிரஸ் சார்பில் விருதாச்சலம் சட்டமன்றத் தொகுதியில் இருந்து 1962, 1967 ஆகிய ஆண்டுகளில் தேர்ந்தெடுக்கப்பட்டார். காமராசர் தலைமையிலான அமைச்சரவையில் செய்தி -விளம்பரத்துறை அமைச்சராக பணியாற்றியவர். மாநில சட்டப்பேரவைக்கு மூன்று முறையும், நாடாளுமன்ற மக்களவைக்கு இரு முறையும் தேர்ந்தெடுக்கப்பட்டவர்.1989 ஆம் ஆண்டு ஜனதா கட்சியின் சார்பில் தேர்ந்தெடுக்கப்பட்டார்.
# சுன்கத் ஜோசப் வர்க்கி

**சுன்கத் ஜோசப் வர்க்கி** (*Chunkath Joseph Varkey*, ; 1891 - 1953) என்பவர் ஒரு இந்திய பேராசிரியர், பத்திரிக்கையாளர், சென்னை மாகாணத்தின் முன்னாள் கல்வியமைச்சராவார்.
# சுன்கத் ஜோசப் வர்க்கி

## வாழ்க்கை

வர்க்கி சைரோ மலபார் கத்தோலிக்க நஸ்ரானி குடும்பத்தில் கோட்டப்பாடியில், (தற்போதைய கேரளம்) 1891 ஆண்டு பிறந்தார். இவர் மங்களூரில் உள்ள புனித அலோசியஸ் கல்லூரியில் வரலாற்றுப் பேராசிரியராகவும், பிறகு திருச்சூர் புனித தாமஸ் கல்லூரியிலும் பணியாற்றினார். மேலும் இவர் அகில இந்திய கத்தோலிக்க லீக்கின் (தற்போது அகில இந்திய கத்தோலிக்க ஒன்றியம்) செயலாளராகப் பணியாற்றினார். இவர் மேற்குக் கடற்கரை இந்திய கிருத்துவர் தொகுதியின் பிரதிநிதியாக சென்னை சட்டமன்றத்தில் 1937-42 காலத்தில் இருந்தார். *The Catholic Educational Review* என்ற இதழின் நிறுவனராகவும் ஆசிரியராகவும்
இருந்தார். 1937 தேர்தலில் சி ராஜகோபாலாச்சாரி தலைமையிலான இந்திய தேசிய காங்கிரஸ் வெற்றி பெற்று சென்னை மாகாணத்தில் அதிகாரத்துக்கு வந்தது. இந்த ஆட்சிகாலத்தில் கல்வியமைச்சராக இருந்த பி. சுப்பராயனின் கீழ் வர்க்கி கல்விச் செயலாளராக ஆனார். சனவரி 1939 ஆண்டு சுப்பராயன் தலைமையில் அமைந்த அரசில் இவர் கல்வி அமைச்சராக ஆனார். அக்டோபர் 1939 இல் காங்கிரசு அரசின் இராஜிநாமா வரை இவர் இப்பதவி வகித்தார். பின்னர் கொச்சியில் உள்ள சேக்ரட் ஹார்ட் கல்லூரியில் இவர் துணை முதல்வராக இணைந்து பணியாற்றினார். இவர் தன் 62வது வயதில் இறந்தார். இவரது உடல் கோந்துருத்தேவில் உள்ள புனித ஜான் நிபோமுசின் தேவாலயத்தில் அடக்கம் செய்யப்பட்டது.
# சூரியச் சுழற்சி 16

பரவுதல் இயல்பாக நிகழ்ந்து, கதிரியக்கப் பாதிப்புகள் உண்டாகும் நிகழ்வுகள் இச்சூரியச் சுழற்சியில் தொடங்கியது.]]  
**சூரியச் சுழற்சி 16** *(Solar cycle 16)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினாறாவது சுழற்சியாகும் . இச்சுழற்சி 1923 ஆம் ஆண்டு ஆகத்து மாதம் தொடங்கி 1933 ஆம் ஆண்டு செப்டம்பர் மாதம் வரையில் 10.1 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 16 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 78.1 எண்ணிக்கையும் (ஏப்ரல் 1928) குறைந்த பட்சமாக 3.5 எண்ணிக்கையுமாக கணக்கிடப்பட்டது.மேலும், இச்சுழற்சிக் கலத்தில் தோராயமாக 568 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.  
புவிகாந்தப் புயல்கள் தொலைவரிச் செய்தி அனுப்பும் திட்டத்தைப் பாதித்தன என்று செய்தித்தாள் அறிக்கைகள் தெரிவித்தன. அதேபோல கதிரியக்கப் பரவுதலும் மார்ச்சு 1924, சனவரி 1926 மற்றும் 1926 நாட்களில் பாதிப்பு ஏற்பட்டதும் அறியப்பட்டது.
# சூரியச் சுழற்சி 17

**சூரியச் சுழற்சி 17** *(Solar cycle 17)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினேழாவது சூரியச் சுழற்சியாகும். இச்சுழற்சி 1933 ஆம் ஆண்டு செப்டம்பர் மாதம் தொடங்கி 1944 ஆம் ஆண்டு பிப்ரவரி மாதம் வரையில் 10.4 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 17 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 119.2 எண்ணிக்கையும் (ஏப்ரல் 1937) குறைந்த பட்சமாக 7.7 எண்ணிக்கையுமாக கணக்கிடப்பட்டது . மேலும், இச்சுழற்சிக் கலத்தில் தோராயமாக 269 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.  
1938 ஆம் ஆண்டு சனவரி மாதத்தில் ஐரோப்பா முழுவதும் ஒரு மிகப்பெரிய வைகறைக் காட்சி தென் திசையில் உள்ள போர்ச்சுக்கல் மற்றும் சிசிலியில் மக்களை அச்சுறுத்தியது. சிலர் இச்சிவப்பு ஒளிர்வை பெரும் தீ என்றும், வான தூதராக பாத்திமா அன்னை அவதரிக்கப் போகிறார் என்று சிலரும் நம்பினர். நியூயார்க் நகரில் 1940 ஆம் ஆண்டு ஏப்ரல் மாதம் 3 ஆம் நாள் ஒரு வைகறைக் காட்சி உணரப்பட்டது
# சூரியச் சுழற்சி 18

**சூரியச் சுழற்சி 18** *(Solar cycle 18)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பதினெட்டாவது சூரியச் சுழற்சியாகும். இச்சுழற்சி 1944 ஆம் ஆண்டு பிப்ரவரி மாதம் தொடங்கி 1954 ஆம் ஆண்டு ஏப்ரல் மாதம் வரையில் 10.2 ஆண்டுகளுக்கு நீடித்ததது. பனிரெண்டு மாதங்களின் சராசரி அடிப்படையில், சூரியச் சுழற்சி 18 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 151.8 எண்ணிக்கையும் (மே 1947) குறைந்த பட்சமாக 3.4 எண்ணிக்கையுமாக கணக்கிடப்பட்டது . மேலும், இச்சுழற்சிக் கலத்தில் தோராயமாக 446 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.  
இச்சுழற்சியானது பெரிய சூரியப் புள்ளிகளால் அடையாளப்படுத்தப்படுகிறது. மேலும் இக்காலத்தில் 10.7 செ.மீ அளவுள்ள (2800 மெகா எர்ட்சு) சூரியக் கதிரியக்க பாய்மம் வெளியிடப்பட்டதாக பதிவுகள் தெரிவிக்கின்றன . இத்தகைய கதிரியக்கப் பாய்மங்களின் அளவுகள் இச்சுழற்சிக் காலத்தில் அதிகம் காணப்பட்டதாகவும் தெரிவிக்கப்படுகின்றன
# காந்தக்கோளம்

**காந்தக்கோளம்** (Magnetosphere) என்பது விண்வெளியில் உள்ள ஏதேனும் வான்பொருள் ஒன்றைச் சூழ்ந்து காணப்படும் வெற்றிடமான பிரதேசம் ஆகும். இப்பிரதேசத்தில் ஏற்றம் பெற்ற பொருட்கள், குறித்த வான்பொருளினால் தன்னகத்தே ஈர்க்கப்பட்டு அவ்வான் பொருளின் காந்தப்புலத்தினால் கட்டுப்படுத்தப்படுகின்றன. வான்பொருள்களுக்கு அண்மையில் இருக்கும் விண்மீன்களில் இருந்து வெளியிடப்படும் பிளாஸ்மாவினால், வான்பொருளின் காந்தப்புலக் கோடுகள் மின் ரீதியாக பாதிப்புக்கு உள்ளாகலாம் (குறிப்பாக சூரியப்புயல் போன்றவற்றால்). 1600 ஆம் ஆண்டுக் காலப்பகுதியில் ஆங்கிலேய வானியலாளரும் பௌதீகவியலாளருமான வில்லியம் கில்பேர்ட் புவியின் காந்தப்புலத்தினைக் கண்டறிந்ததில் இருந்து காந்தக்கோளம் பற்றிய ஆராய்ச்சிகளும், கல்விமுறையும் ஆரம்பமாகின.
# கோவிலடி அப்பால ரெங்கநாதர் கோயில்

**கோவிலடி அப்பால ரெங்கநாதர் கோயில்**, 108 திவ்யதேசங்களுள் ஒன்று. சோழ நாட்டு ஆறாவது திருத்தலம். இக்கோவில் தமிழ்நாட்டில் தஞ்சாவூர் மாவட்டத்தில் திருக்காட்டுப்பள்ளி அருகே கோவிலடி பகுதியில் அமைந்துள்ளது. இது ஒரு மாடக்கோயில் ஆகும்.
# கோவிலடி அப்பால ரெங்கநாதர் கோயில்

## தல வரலாறு

இக்கோவில் சோழ மன்னன் கரிகால் சோழனால் கட்டப்பட்டது. *திருப்பேர் நகர்* என்பது இத்தலத்தின் பழம் பெயராகும். பஞ்சரங்க தலங்களில் அப்பாலரங்கம் என்று இத்தலம் அழைக்கப்படுகிறது. இப்பெருமாளுக்கு தினமும் இரவில் அப்பம் செய்து படைக்கப்படுவதால் இவர் **அப்பக்குடத்தான்** என்று அழைக்கப்படுகிறார்.
# கோவிலடி அப்பால ரெங்கநாதர் கோயில்

## மூலவர்

இத்தலத்தில் உள்ள பெருமாள் அப்பக்குடத்தான் என்றும், **அப்பால ரெங்கநாதர்** என்றும் அழைக்கப்படுகிறார்.
# கோவிலடி அப்பால ரெங்கநாதர் கோயில்

## தாயார்

இக்கோயிலில் உள்ள தாயார் கமலவள்ளி என்றழைக்கப்படுகிறார்.
# கோவிலடி அப்பால ரெங்கநாதர் கோயில்

## மங்களாசாசனம்

இத்தலம் நம்மாழ்வார், திருமழிசையாழ்வார், திருமங்கையாழ்வார், பெரியாழ்வார் ஆகியோரால் மங்களாசாசனம் செய்யப்பட்டதாகும்.
# கோவிலடி அப்பால ரெங்கநாதர் கோயில்

## குடமுழுக்கு

இக்கோயிலின் குடமுழுக்கு 29 ஜனவரி 2016இல் நடைபெற்றது.
# வசந்த் சாத்தே

**வசந்த் சாத்தே** ( *Vasant Purushottam Sathe*, 5 மார்ச்சு 1925-23 செப்டம்பர் 2011) ஓர் இந்திய அரசியல்வாதி ஆவார். நாடாளுமன்ற உறுப்பினராகவும் நடுவணரசு அமைச்சராகவும் இருந்த இவர் ஒரு சோசலிசவாதி எனவும் கருதப் படுகிறார்.
# வசந்த் சாத்தே

## அரசியல் வாழ்க்கை

வழக்கறிஞராக வாழ்க்கையைத் தொடங்கிய வசந்த் சாத்தே 1942 ஆம் ஆண்டில் வெள்ளையனே வெளியேறு போராட்டத்தில் கலந்து கொண்டார். 1948 ஆம் ஆண்டில் சோசலிசக் கட்சியில் சேர்ந்தார். 1956 முதல் 1960 வரை மத்தியப் பிரதேச நெசவுத் தொழிலாளர்கள் கூட்டமைப்புத் தலைவராகச் செயல்பட்டார். 1972இல் அகோலா நாடாளுமன்ற தொகுதியிலிருந்து போட்டியிட்டு வெற்றி பெற்று நாடாளுமன்ற உறுப்பினர் ஆனார். 1980 முதல் 1991 வரை வார்தா தொகுதியிலிருந்து போட்டியிட்டு நாடாளுமன்றத்திற்குத் தேர்ந்தெடுக்கப் பட்டார். 1975 ஆம் ஆண்டு நெருக்கடிக் காலம் அமுலில் இருந்தபோது பிரதமர் இந்திரா காந்தியின் நம்பிக்கைக்குரியவராகக் கருதப் பட்டார்.
# வசந்த் சாத்தே

## அமைச்சராக

1980 இல் செய்தி ஒலிபரப்புத் துறை அமைச்சராகவும், 1982 இல் இரசாயன உர அமைச்சராகவும்,
1986 இல் இருப்பு, சுரங்க, நிலக்கரித் துறை அமைச்சராகவும் 1988-89இல் தகவல் துறை அமைச்சராகவும் பதவி வகித்தார்.
# வசந்த் சாத்தே

## இறப்பு

சாத்தே செப்டம்பர் 23, 2011இல் குர்கானில் மாரடைப்பு ஏற்பட்டு உயிரிழந்தார். மாலை நேரத்தில் நெஞ்சில் வலி ஏற்பட்டு தனியார் மருத்துவமனைக்கு எடுத்துச் செல்லப்பட்டார். அங்கு உட்பதிகைக்கு முன்னரே அவர் இறந்துள்ளதாக மருத்துவர்கள் அறிவித்தனர். அவரது உடல் மருத்துவ ஆய்வுகளுக்கு உதவும் வகையில் அனைத்திந்திய மருத்துவ அறிவியல் கழகத்திற்கு கொடையாக வழங்கப்பட்டது.
# வசந்த் சாத்தே

## எழுதிய நூல்கள்

- *Towards Social Revolution: A Case for Economic Democracy*, Vikas Pub., 1985. .
- *Restructuring of Public Sector in India*, Vikas Pub. House, 1989.
- *National government: agenda for a new India*, UBS Publishers Distributors, 1991. .
- *Two Swords in One Scabbard: a Case for Presidential Form of Parliamentary Democracy*, NIB Publishers, 1989.
- *Tax Without Tears: For Economic Independence and National Integration*,
- *The Challenge of Change: Key Issues for a Developing Society*, Allied Publishers, 1989.
- *India to be a Global Power*.
- *Memoirs of a Rationalist*, Om Books International, 2005. .
# ஸ்டீபன் கிரேன்

**ஸ்டீபன் கிரேன்** (*Stephen Crane*, நவம்பர் 1,1871 - சூன் 5, 1900) என்பவர் அமெரிக்காவைச் சேர்ந்த கவிஞர், புதின ஆசிரியர், சிறுகதை எழுத்தாளர் ஆவார். தனது குறுகிய வாழ்நாளில் அவர் இலக்கிய பாரம்பரியம், அமெரிக்க இயற்கைவாதம், தனி இலக்கியம் போன்றவை பற்றி குறிப்பிடத்தக்க படைப்புகளை எழுதினார். அவர் தனது தலைமுறையின் புதுமையான எழுத்தாளர்களில் ஒருவராய் நவீன விமர்சகர்களால் அங்கீகரிக்கப்பட்டுள்ளார்.  
தனது பெற்றோருக்கு ஒன்பதாவது மகவாகப் பிறந்த இவர், தனது 4 வயது முதலாகவே எழுத்தில் ஆர்வம் காட்டினார். தனது பதினாறாவது வயதில் பல கட்டுரைகளை இவர் வெளியிட்டார். மேற்படிப்பின் மீதிருந்த ஆர்வமின்மையால் 1891 ஆம் ஆண்டு நிருபராகவும் எழுத்தாளராகவும் மாறினார். கிரேனின் முதல் நாவல் 1893 இல் வெளிவந்த *மேகி: எ கேர்ள் ஆஃப் ஸ்ட்ரீட்ஸ்* என்பதாகும். இதுவே அமெரிக்க இயற்கைவாதம் சார்ந்த முதல் நூலாக விமர்சகர்களால் குறிப்பிடப்படுகிறது. இவர் போரில் எந்த அனுபவமும் இன்றி எழுதிய *தி ரெட் பேட்ஜ் ஒஃப் சரேஜ்* என்ற நாவல் அனைத்துலகப் பாராட்டைப் பெற்றது.
# புளோரன்சு

**புளோரன்சு** (Florence) என்பது இத்தாலியில் அமைந்துள்ள துஸ்கனி பிராந்தியத்தினதும் புளோரன்சு மாகாணத்தினதும் தலைநகரமும் ஆகும். துஸ்கனி பிராந்தியத்திலே மிகவும் பிரபல்யமான நகரம் இதுவாகும். அண்ணளவாக 382,000 மக்கள் இங்கு வசிந்து வருகின்றனர். வரலாற்று ரீதியாக இந்நகரம் அனைவராலும் அறியப்பட்டதாகும். மத்திய கால ஐரோப்பாவினது வணிக, வர்த்தக மத்திய நிலையமாக இது விளங்கியதோடு செல்வந்த நகரங்களில் ஒன்றாகவும் காணப்பட்டது. அத்துடன் மறுமலர்ச்சியின் பிறப்பிடமாகவும் இந்நகரமே கருதப்படுகின்றது. அத்துடன் "மத்திய காலத்தின் ஏதென்ஸ்" எனவும் இது அழைக்கப்படுகின்றது. இது பல ஆண்டுகளாக மெடிசி பரம்பரையினரால் ஆளப்பட்டு வந்தது. அத்துடன் 1865 ஆம் ஆண்டில் இருந்து 1871 ஆம் ஆண்டு வரை இத்தாலி இராச்சியத்தின் தலைநகரமாக விளங்கியது. புளோரன்சு வர்த்தக நிலையத்தினை பர்வையிடுவதற்கா ஆண்டு தோறும் பல மில்லியன் கணக்கான சுற்றுலாப் பயணிகள் வருவதுண்டு. யூரோமொனிட்டர் இன்டெர்னசனல்ஸ் இனால் 2012 ஆம் ஆண்டில் பல மக்களால் தரிசிக்கப்பட்ட இடங்களுள் 89 ஆவதாக இந்நகரம் பட்டியலிடப்பட்டது. 1982 ஆம் ஆண்டில் யுனெஸ்கோவினால் உலக பாரம்பரியக் களமாக இது பிரகடனப்படுத்தப்பட்டது.
# வாசிங்டன் இர்விங்

**வாசிங்டன் இர்விங்** (Washinton Irving) (ஏப்ரல் 3, 1793 - நவம்பர் 28, 1859) என்பவர் அமெரிக்காவைச் சேர்ந்த ஒரு எழுத்தாளர் ஆவார். இவர் *ரிப் வான் விங்கிள்* (1819) மற்றும் *தி லெஜென்ட் ஆஃப் ஸ்லீபி ஹாலோ*(1820) போன்ற தனது புகழ் பெற்ற சிறுகதைகளுக்காக அறியப்படுகிறார். ஜார்ஜ் வாசிங்டன், ஆலிவர் கொல்ட்ஸ்மித், முகமது போன்றவர்களின் வாழ்க்கை வரலாறுகள், கிரிஸ்டொபர் கொலம்பஸ், சோனகர்கள் மற்றும் ஆலம்பரா ஆகியோரைப் பற்றிய வரலாறுகள் இவரது வரலாற்றுப் படைப்புகளாகக் கருதப்படுகின்றன. இவர் 1842 முதல் 1846 வரை ஸ்பெய்னின் அமெரிக்கத் தூதராகவும் பணியாற்றியுள்ளார்.
# அ. பூ. பர்தன்

**அர்தேந்து பூழ்சன் பர்தன்** *(Ardhendu Bhushan Bardhan)* (மராத்தி: अर्धेन्दु भूषण वर्धन) (25 செப்டம்பர் 1924 – 2 ஜனவரி 2016) அல்லது **ஏ. பி. பர்தன்** இந்தியப் பொதுவுடைமைக் கட்சியின் மேனாள் பொதுச் செயலாளர் ஆவார். பர்தன் அனைத்திந்திய மாணவர் பெருமன்ற உறுப்பினராக இந்திய விடுதலை இயக்கத்தில் கலந்துகொண்டார். பிரகு இவர் நாக்பூரில் இருந்து தொழிற்சங்க இயக்கத்தில் ஈடுபடலானார். பின்னர் அனைத்திந்திய தொழிற் சங்கத்தின் பொதுச் செயலாளரானார். இவர் 1957 இல் மகாராட்டிரா மாநிலச் சட்டமன்றத்துக்குத் தனிவேட்பாளராக நின்று தேர்ந்தெடுக்கப்பட்டார். இவர் பின் பல தேர்தல்களில் தோல்வியுற்அவே, தில்லியடைந்து 1990களில் தேசிய அரசியலில் ஈடுபடலானார். பின்னர் இந்திரஜித் குப்தா இந்திய உள்துறை அமைச்சராக பதவியேற்று இந்தியப் பொதுவுடைமக் கட்சிப் பொதுச் செயலாளர் பதவியில் இருந்து விலகியதும் அப்பதவிக்கு பர்தன் தேர்ந்தெடுக்கப்பட்டார் .
# அ. பூ. பர்தன்

## இளமை

பர்தன் பிரித்தானிய இந்தியாவில் இருந்த வங்க மாகாணம் (இன்றைய வங்காள தேசம்) சார்ந்த பர்சாலில் 1924 செப்டம்பர் 25 இல் பிறந்தார். இவர் 15 ஆம் அகவையிலேயே நாக்பூர் சென்றதும் பொதுவுடைமை இயக்கத்தில் ஈடுபட்டார். இவர் 1940 இல் நாக்பூர் பல்கலைக்கழகத்தில் இருந்தபோது அனைத்திந்திய மாணவர் பெருமன்றத்தில் சேர்ந்தார்.
இவர் இலால் கிறிழ்சிண அத்வானியின் ’’இரத யாத்திரை’’யை எதிர்த்து நடத்திய பரப்புரைக்காகப் பெரிதும் பாராட்டப்பட்டவர்.  
இவர் இறப்புக்கு குடியரசு தலைவர் பிரனாப் முகர்ஜி, இந்தியப் பிரதமர் நரேந்திர மோடி, இந்திய தேசியப் பேராயக் கட்சித் தலைவர் சோனியா காந்தி உட்பட பலர் இரங்கல் பாராட்டினர்.
# ரோட்சு பல்கலைக்கழகம்

**ரோட்சு பல்கலைக்கழகம் ** (*Rhodes University*, **RU** அல்லது சுருக்கமாக **ரோட்சு**) தென்னாப்பிரிக்காவின் கிழக்கு கேப் மாநிலத்தில் கிரகாம்சுடவுன் நகரில் அமைந்துள்ள பொதுத்துறை பல்கலைக்கழகம் ஆகும். இந்த மாநிலத்தில் அமைந்துள்ள நான்கு பல்கலைக்கழகங்களில் இது ஒன்றாகும். 1904இல் நிறுவப்பட்ட ரோட்சு பல்கலைக்கழகம் மாநிலத்தின் மிகவும் பழைய பல்கலைக்கழகமாகவும் தென்னாப்பிரிக்காவில் ஐந்தாவது அல்லது ஆறாவது தொடர்ந்து இயங்கும் பழைய பல்கலைக்கழகமாகவும் விளங்குகின்றது. 1904இல் துவங்கியபோது இதற்கு **ரோட்சு பல்கலைக்கழகக் கல்லூரி** என பெயரிடப்பட்டது; இது செசில் ரோட்சு நினைவாக அவரது அறக்கட்டளையிலிருந்து பெறப்பட்ட நல்கை மூலம் நிறுவப்பட்டது. 1918இல் தென்னாப்பிரிக்கப் பல்கலைக்கழகத்தின் அங்கமாக இணைந்தது. 1951இல் தனி பல்கலைக்கழகமானது.  
2015இல் இந்தப் பல்கலைக்கழகத்தில் 8,000 மாணவர்கள் பதிந்திருந்தனர். இவர்களில் 3,600 பேர் வளாகத்தில் உள்ள 51 இல்லங்களில் வாழ்கின்றனர்.
# தேசிய நெடுஞ்சாலை 1 (கம்போடியா)

நகரில் மோனிவாங் பாலத்தில் தேசிய நெடுஞ்சாலை]]
, கந்தால் மாகாணம், கம்போடியா]]  
**கம்போடியாவின் தேசிய நெடுஞ்சாலை 1** *(National Highway 1)* என்பது 167.10 கிலோ மீட்டர் நீளம் கொண்டிருக்கும் ஒரு சாலையாகும். இச்சாலை தேசிய சாலை 1 (10001) என்றும் அழைக்கப்படுகிறது. இச்சாலை தலைநகரம் புனோம் பென்னை பாவெட், சிவாய் ரீயெங் மாகாணம் வழியாக வியட்நாம் எல்லையுடன் இணைக்கிறது.  
போர் காலத்தில் பழுதடைந்திருந்த தேசிய நெடுஞ்சாலை 1 ஐ, புதியதாகச் செப்பனிட்டு போக்குவரத்துக்காக கம்போடியா 1981 ஆம் ஆண்டில் திறந்தது.
புனோம் பென்னில் மோனிவாங் பாலத்திற்கு அருகில் இச்சாலை தேசிய நெடுஞ்சாலை 2 உடன் குவிந்து இணைகிறது
# தேசிய நெடுஞ்சாலை 2 (கம்போடியா)

**கம்போடியாவின் தேசிய நெடுஞ்சாலை 2** *(National Highway 2)* என்பது 120.60 கிலோ மீட்டர் நீளம் கொண்டிருக்கும் ஒரு சாலையாகும். இது தேசிய சாலை 2 (10002) என்றும் அழைக்கப்படுகிறது. இச்சாலை தலைநகரம் புனோம் பென்னை வியட்நாம் நாட்டுடன் இணைக்கிறது. புனோம் பென்னுக்கு வெளியே தெற்கில் இத்தேசிய நெடுஞ்சாலை கந்தால் மாகாணம் வழியாக, டிரம் காக் மாவட்டதிலுள்ள டேக்கியோ மாகாணத்தில் நுழைகிறது. மேலும் தெற்கில் கிரி வாங் மாவட்டம் வரை தொடர்ந்து திடீரெனத் கிழக்கில் திரும்பி நீண்டு வியட்நாம் எல்லையில் சந்திக்கிறது.
# தேசிய நெடுஞ்சாலை 3 (கம்போடியா)

**கம்போடியாவின் தேசிய நெடுஞ்சாலை 3** *(National Highway 3)* என்பது 202 கிலோ மீட்டர் நீளம் கொண்டிருக்கும் ஒரு சாலையாகும். இது தேசிய சாலை 3 (10003 என்றும் அழைக்கப்படுகிறது. இச்சாலை தலைநகரம் புனோம் பென்னை வியல் ரென் நகருடன் இணைக்கிறது. மேலும் இச்சாலை 2008 ஆம் ஆண்டில் குறிப்பிடத்தக்க அளவில் புதுப்பிக்கப்பட்டு சீனாவின் குன்மிங்கில் இருந்து தாய்லாந்து நாட்டின் பேங்காக் வரையிலான சர்வதேச "வடக்கு-தெற்கு பொருளாதாரத் தாழ்வாரம்" எனப்படும் தேசிய நெடுஞ்சாலையின் ஒரு அங்கமாக உருவானது.
# குறுந்தலை

**குறுந்தலை** (*Microcephaly*) ஓர் நரம்புசார் உருவாக்கக் குறைபாடு. இது ஓர் முக்கியமான நரம்பியல்சார் அறிகுறியாகவோ எச்சரிக்கையாகவோ உள்ளது; ஆனால் இதை வரையறுப்பதில் சீர்மை ஏற்படவில்லை. பொதுவாக தலைச்சுற்றளவு (HC) அதே வயதுள்ள அகவை, பாலின குழந்தையின் சராசரி தலைச்சுற்றளவுடன் இரண்டு நியமவிலகல்களை விடக் குறைவாக இருக்கும் நிலையாக வரையறுக்கப்படுகின்றது. சிலர் இது மூன்று நியம விலகல்களை விடக் குறைவாக இருக்க வேண்டும் எனக் கருதுகின்றனர். குறுந்தலை பிறக்கும்போதே உள்ளக் குறைபாடாகவோ குழந்தைப் பருவத்தில் உருவாகும் குறைபாடாகவோ இருக்கலாம். இந்தக் குறைபாடு உருவாக பல காரணங்கள் உள்ளன; மூளையின் இயல்மாறிய வளர்ச்சியாலோ நிறப்புரிசார் பிறழ்வுகளாலோ ஏற்படலாம். *மைக்ரோசெபலின்* மரபணுவொன்றில் ஒத்த கருமுட்டைசார் மரபணு திடீர்மாற்றம் குறுந்தலை உருவாக்கத்தின் காரணமாக அமைகின்றது.  
பொதுவாக, குறுந்தலை உள்ளோரின் வாணாள் அளவு குறைய வாய்ப்புள்ளது; தவிரவும் வழமையான மூளைச் செயற்பாட்டிற்கான முன்கணிப்பு மோசமாக உள்ளது. தொடர்புள்ள பிறழ்வுகளை ஒட்டி முன்கணிப்பு மாறுகின்றது.
# குறுந்தலை

## அறிகுறிகளும் நோய் வெளிப்பாடும்

பாதிக்கப்பட்ட குழந்தைகளிடம் பொதுவாக குறிப்பிடத்தக்க நரம்புசார் குறைபாடுகளும் வலிப்புகளும் காணப்படுகின்றன seizures. பொதுவாக அறிவுத்திறன் வளர்ச்சி மிகவும் மோசமாக பாதிக்கப்படுகின்றது; ஆனால் இயக்கச் செயல்களில் குறைபாடுகள் வயது வந்தபிறகே வெளிப்படலாம்.  
குறுந்தலைக் குழந்தைகள் வழமையான தலையுடனோ அல்லது தலைச்சுற்றளவு குறைந்தோ பிறக்கலாம். பின்னதாக, தலை வளராது இருக்க, முகம் மட்டும் வழமையான வீதத்தில் வளரலாம்; இதனால் சிறிய தலையுடனும் பின்வாங்கிய முன்னந்தலையுடனும் சுருங்கிய உச்சந்தலையுடனும் காணப்படும். குழந்தை வளர வளர, கபாலத்தின் சிறிய அளவு வெளிப்படத் தொடங்கும். இந்தக் குழந்தைகள் பெரும்பாலும் எடை குறைந்தும் குள்ளமாகவும் இருப்பார்கள். இயக்கச் செயல்பாடுகளும் பேச்சும் தாமதமாகலாம். அவதானக் குறை மிகையியக்கம் குறைபாடு, அறிவுத்திறன் குறைபாடு போன்றவை பொதுவாக நிகழ்பவை; இவற்றின் தாக்கம் ஒவ்வொருவருக்கும் வேறுபடலாம். வலிப்புகள் ஏற்படும்.
# செயலுட்படுத்தி

கணிதத்தில் **செயலுட்படுத்தி** அல்லது **செயலேற்பி** (*operand*) என்பது ஏதேனுமொரு கணிதச் செயலுக்கு உட்படுத்தப்படும் கணிதப் பொருளாகும். செயலுட்படுத்திகள் உள்ளீடுகள் எனவும் அழைக்கப்படும்.
# செயலுட்படுத்தி

## எடுத்துக்காட்டு

:<math>3 + 6 = 9\;</math>  
இந்த எண்கணிதக் கோவையில், '+' என்பது கணிதச் செயலான கூட்டலின் குறியீடு; 3, 6 செயலுட்படுத்திகள் அல்லது உள்ளீடுகள்; 9 விளைவு அல்லது வெளியீடு ஆகும்.
# செயலுட்படுத்தி

## கோவைகளாக அமையும் செயலுட்படுத்திகள்

செயலுட்படுத்திகளையும் கணிதச் செயல்களையும் கொண்ட கோவையாக ஒரு செயலுட்படுத்தி இருக்கலாம்.  
எடுத்துக்காட்டு:
:<math>(3 + 5) \times 2\;</math>  
இக்கோவையில் பெருக்கல் செயலுக்கான முதல் செயலுட்படுத்தி '(3&nbsp;+&nbsp;5)' ; இரண்டாவது செயலுட்படுத்தி '2'. '(3&nbsp;+&nbsp;5)' என்பதும் 3, 5 ஐ செயலுட்படுத்திகளாகவும் கூட்டலைக் கணிதச் செயலாகவும் கொண்ட கோவையாக உள்ளது.
# செயலுட்படுத்தி

## செயல்களின் வரிசை

கோவையாக அமையும் செயலுட்படுத்திகள் கொண்ட கணிதச் செயல்களில், செயல்களின் முன்னுரிமை விதிகள் மிகவும் முக்கியமானதாகும். செயல்களின் வேறுபட்ட முன்னுரிமை வரிசையால் இறுதி வெளியீட்டின் மதிப்பு வேறுபடும்:  
எடுத்துக்காட்டு:
:<math>3 + 5 \times 2</math>  
இதில் முதலாவதாக மேற்கொள்ளப்பட வேண்டியது பெருக்கல் செயலாகும். '5' , '2' ஆகியவை பெருக்கலின் செயலுட்படுத்திகள்; '3' , '5&nbsp;×&nbsp;2' ஆகியவை கூட்டல் செயலின் செயலுட்படுத்திகள்.  
முதலில் கூட்டலைச் செய்து, அதன்பின் பெருக்கினால் கிடைக்கூடிய மதிப்பு உண்மையான மதிப்பிலிருந்து வேறுபட்ட, தவறான மதிப்பாக இருக்கும்.  
பயன்படுத்தப்படும் கணிதக் குறியீட்டு முறைகளைப் பொறுத்து செயல்கள், செயலுட்படுத்திகள் அமையும் நிலை மாறுபடும். வழக்கமாக, உள்ளொட்டுக் குறியீட்டு முறையே பின்பற்றப்படுகிறது. முன்னொட்டு, பின்னொட்டு குறியீட்டு முறைகள் இரண்டும் கணினியியலில் அதிகமாக பின்பற்றப்படுகிறது.  
'1' , '2' ஆகிய எண்களின் கூட்டலுக்கான குறியீடுகள்  
:<math>1 + 2\;</math> (உள்ளொட்டுக் குறியீடு)  
:<math>+\;1\;2</math> (முன்னொட்டுக் குறியீடு)  
:<math>1\;2\;+</math> (பின்னொட்டுக் குறியீடு)
# செயலுட்படுத்தி

## செயல்களின் வரிசை

### உள்ளொட்டு குறியீட்டில் செயல்களின் முன்னுரிமை விதி

செயல்களும் செயலுட்படுத்திகளும் உள்ளொட்டு குறியீட்டில் எழுதப்பட்டிருக்கும்போது கீழ்க்காணும் வரிசையில் செயல்கள் மேற்கொள்ளப்பட வேண்டும்.  
- அடைப்புக்குறி
- அடுக்குகள்
- பெருக்கல்
- வகுத்தல்
- கூட்டல்
- கழித்தல்  
எடுத்துக்காட்டு:
:<math>4 \times 2^2 - (2 + 2^2)</math>,  
முன்னுரிமை விதிப்படி, அடைப்புக்குறிக்குள் அமையும் செயல் முதலில் செய்யப்பட வேண்டும்.
:(2&nbsp;+&nbsp;2<sup>2</sup>).  
இங்கு அடைப்புக்குறிக்குள் இரு செயல்கள் கூட்டல், அடுக்கேற்றம் உள்ளன. மேலுள்ள விதிப்படி முதலில் 2<sup>2</sup> = 4 எனக் கணக்கிடப்படுகிறது:  
:<math>4 \times 2^2 - (2 + 4)</math>  
அடுத்ததாக அடைப்புக்குறிக்குள் உள்ள கூட்டலைச் செய்ய வேண்டும்: (2&nbsp;+&nbsp;4)&nbsp;=&nbsp;6.  
இதனை மூலக் கோவையில் பிரதியிட:  
:<math>4 \times 2^2 - 6</math>  
அடைப்புக்குறிக்குள் இருந்த செயல்களை முடித்த பின், முன்னுரிமை விதிப்படி, அடுத்து அடுக்கேற்றம் செய்யப்பட வேண்டும். 2<sup>2</sup> = 4 எனப் பதிலிட,  
:<math>4 \times 4 - 6\;</math>.  
வரிசைப்படி, அடுத்தது பெருக்கல் ஆகும். 4&nbsp;×&nbsp;4 is 16.  
:<math>16 - 6\;</math>  
செயல்களின் முன்னுரிமை வரிசையில் பெருக்கலுக்கு அடுத்தடுத்துள்ள வகுத்தல், கூட்டல் செயல்கள் இங்கு இல்லாததால், கடைசியான கழித்தலைச் செய்யலாம்.
:<math>16 - 6 = 10\;</math>.
:<math>4 \times 2^2 - (2 + 2^2) = 10\;</math>,  
செயல்களின் முன்னுரிமை வரிசை பின்பற்றப்பட்டால் மட்டுமே சரியான விடையைப் பெறமுடியும்.
# தாவா தீவு

**தாவா தீவு அல்லது பிளிட்டா தீவு** *(Tava or Plita)* என்பது அசர்பைசானில் உள்ள இயற்கைத் துறைமுகமான பக்கூ விரிகுடாவில் அமைந்துள்ள ஒரு தீவாகும்
# தாவா தீவு

## தாவா தீவின் புவியியல்

மிகச்சிறிய தீவான தாவா தீவு காசுப்பியன் கடலில் இடம்பெற்றுள்ள தீவான போயுக் சிரா தீவிற்கும் வல்ஃப் தீவிற்கும் இடையில் அமைந்துள்ளது. வல்ஃப் தீவு தேசு சிரா என்றும் அழைக்கப்படுகிறது
.
காசுப்பியன் சீல்கள், சிடர்சியான் மீன்கள் மற்றும் டீயல் வாத்துகள், மற்றும் கிரெப் வகை பறவையினம் போன்ற எண்ணற்ற பறவைகள் தாவா தீவைச் சுற்றிலும் காணப்படுகின்றன.
# குஞ்சன் நம்பியார்

**குஞ்சன் நம்பியார்** (*Kunchan Nambiar*), மலையாளக் கவிஞர் ஆவார். இவர் பாலக்காடுக்கு அருகில் உள்ள கிள்ளிக்குறிச்சி மங்கலத்தில் 5, மே, 1705 அன்று பிறந்தார் என்று கருதப்படுகிறது. இவர் துள்ளல் ஆட்டம் மற்றும் அதற்கான பாடல்களுக்கான மதிப்பைத் தேடித்தந்தார். மலையாள இலக்கியத்தில் நய்யாண்டி பாணியை புகுத்திய இவர் பிறந்த இல்லம் கேரள அரசால் நினைவில்லமாக பாதுகாக்கபட்டுவருகிறது.
# குஞ்சன் நம்பியார்

## ஆக்கங்கள்

### ஓட்டன் துள்ளல்கள்

- சியமந்தகம்
- கிராதம் வஞ்சிப்பாட்டு
- கார்த்தவீர்யார்ஜ்ஜுன விஜயம்
- ருக்மிணீ ஸ்வயம்வரம்
- பிரதோஷ மாஹாத்மியம்
- ராமானுஜ சரிதம்
- பாணயுத்தம்
- பாத்ரசரிதம்
- சீதா ஸ்வயம்வரம்
- லீலாவதீ சரிதம்
- அஹல்யாமோஷம்
- ராவணோத்பவம்
- சந்திராங்கதசரிதம்
- நிவாதகவசவதம்
- பகவதம்
- சந்தானகோபாலம்
- பாலிவிஜயம்
- சத்யா ஸ்வயம்வரம்
- ஹிதிம்பவதம்
- கோவர்த்தன சரிதம்
# குஞ்சன் நம்பியார்

## ஆக்கங்கள்

### சீதங்கன் துள்ளல்கள்

- கல்யாணசௌகந்திகம்
- பௌண்ட்ரகவதம்
- ஹனுமதுத்பவம்
- துருவசரிதம்
- ஹரிணீ ஸ்வயம்வரம்
- கிருஷ்ணலீலா
- கணபதிப்ராதல்
- பால்யுத்பவம்
# வார்ப்புரு:Infobox Oxford college

****கல்லூரி பெயர்****  
| **நிறுவப்பட்டது** | } |
| --- | --- |
|-  
|**}**
| | }
|-  
; background-color:}}; | color:navy; background-color:navy;}}"/>
---  
<small>*மத்திய ஆக்சுபோர்டில்* } அமைந்துள்ளவிடம்</small><hr/>
---
}}  
|}<noinclude>  
</noinclude>
# காஞ்சிபுரம் சத்ததானத் தலங்கள்

**காஞ்சிபுரம் சத்ததானத் தலங்கள்** என அறியப்பட்ட இக்கோயில்கள், காஞ்சியில் செய்யும் வழிபாடுகளும், தர்மங்களும் பன்மடங்கு பலன்தரக் கூடியவை என்பதை பிரம்மனின் அறிவுரைப்படி அறிந்த சப்தரிசிகளான அங்கிரா, அத்திரி, காசிபர், குச்சர், கௌதமர், வசிட்டர், பிருகு ஆகியோர், வியாச சாந்தலீசுவரர் கோயிலருகில் தனித்தனியே தத்தம் பெயர்களில் சிவலிங்கம் அமைத்து வழிபட்டனர். அவ்வாறு அவர்களால் அமைக்கப்பட்ட ஏழு தலங்களும் சப்ததான தலங்கள் என அழைக்கப்படுகின்றன.
# காஞ்சிபுரம் சத்ததானத் தலங்கள்

## இத்தலகளின் விளக்கங்கள்

சத்ததானம் (ஏழிடம்), முன்னாளில் அத்திரி, குச்சன், வசிட்டன், பிருகு, கௌதமர், காசிபர், அங்கிரா என்னும் முனிவர்கள் எழுவரும் இமயமலையில் தவத்தால் பிரமனைக் கண்டு, பேரறிவாளர் பெறுதற் குரிய முத்தியை அறிவாற் குறைந்தவரும் பெறுதற் குபாயம் யாதென வினாவினர்.  
பிரமன் அதற்கு விடைபகர்வான்: தருமம் ஒன்றே இறைவன் திருவுள்ளத்தை மகிழ்வித்து முத்தியை நல்குவிக்கும். அது இருவகைப்படும். ஒன்று சிவதருமம் எனவும் மற்றொன்று பசு தருமம் எனப்படும். இவை முறையே சிவபுண்ணியம் பசு புண்ணியம் எனவும் கூறப்பெறும். உலக நல்வினையாகிய வேள்வி முதலியன தம்தம் பயன்களைக் கொடுத்து அழிந்துபோம். உணவு உண்ட அளவில் பசி தீர்ந்து பின் பசி உண்டாம். சிவ புண்ணியமோ பயனையும் கொடுக்கும் பின் மேன்மேற் செலவிற் கேதுவாய் அழியாது நின்று மெய்யறிவையும் விளைத்து முத்தியை நல்கும். எங்ஙனமெனின், அமிழ்தம் பிற உணவு போலன்றி உண்ட வழிப் பசி தீர்த்தலும் அல்லாமல் பின் பசி தோன்றாதவாறும் நிற்கும்.  
அத்தகு சிவபுண்ணியம் ஆவன சிவலிங்கத்தைத் தாபித்துப் பூசித்தலும், சிவனடியாரை உண்டி முதலியவற்றால் உபசரித்தலும். இச் சிவபுண்ணியங்கள் இடவிசேடத்தால் சிவதலங்களிற் செய்வுழி ஏனைய இடத்தினும் பயன் கோடிஆகும். அத்தலங்களினும் மிக்க காஞ்சியிற் செய்தால் பயன் எண்ணிலி கோடி ஆகும் எனத் தெருட்டினன்.  
முனிவரர் [[பிரம்மா|நான்முகன் மொழிவழியே காஞ்சியை நண்ணிச் சிவகங்கையில் முழுகித் திருவேகம்பரைத் தொழுது மஞ்சள் நதிக்கரையில் எழுவரும் தத்தம் பெயரால் சிவலிங்கம் நிறுவிப் போற்றுகையில் பெருமான் காட்சி தந்து ‘வைவச்சுத மனுவந்தரத்தில் நீவிர் ஏழ்முனி வரராமின், முடிவில் முத்தியையும் வழங்குவோம்’ ஏழிடங்களில் வணங்குவோர் வினைப் பிணிப்பின் நீங்கி இம்மை மறுமை இன்புடன் வீட்டினைத் தலைப்படுவர் என அருளி மறைந்தனர். இத்தலங்கள் சின்ன காஞ்சிபுரம் (விஷ்ணு காஞ்சிபுரம்) கண்ணப்பன் தெருப் புளியந் தோப்பிலுள்ளன (அக்காலப்படி).
# காஞ்சிபுரம் அங்கீராரீசர் கோயில் (அங்கீரசம்)

**காஞ்சிபுரம் அங்கீராரீசர் கோயில் (அங்கீரசம்)** எனப்படும் இது, காஞ்சிபுரத்திலுள்ள சிவ சப்தத்தான தலங்களில் முதலாவது தலமாகும். மற்றும் அங்கிரா முனிவர் தாபித்து வழிபட்டமையால் இத்தலம் **அங்கீரசம்** என பெயர்பெற்றது. மேலும், இத்தலம் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகின்றன.
# காஞ்சிபுரம் அங்கீராரீசர் கோயில் (அங்கீரசம்)

### இறைவர், வழிபட்டோர்

- இறையவர் திருப்பெயர்: அங்கீராரீசர்.
- வழிபட்டோர்: சப்த ரிசிகளான அங்கிரா, அத்திரி, காசிபர், குச்சர், கௌதமர், வசிட்டர், பிருகு ஆகியோர்.
# காஞ்சிபுரம் அங்கீராரீசர் கோயில் (அங்கீரசம்)

### தல வரலாறு

மேற்சொன்ன சப்த (ஏழு) ரிஷிகளும், காஞ்சியில் செய்யும் வழிபாடுகள், தருமங்கள் அனைத்தும் ஒன்றுக்கு பலமடங்காகப் பலன்தர வல்லவை என்பதை பிரமனின் அறிவுரைப்படி அறிந்து, காஞ்சி - திருவேகம்ப சிவகங்கையில் நீராடி, வியாச சாந்தாலீஸ்வரர் கோயிலருகில் தனித்தனியே தத்தம் திருப்பெயர்களில் சிவலிங்கம் தாபித்து - தொழுது பேறுபெற்றதாக இத்தல வரலாறு கூறுகிறது.
# காஞ்சிபுரம் அங்கீராரீசர் கோயில் (அங்கீரசம்)

### அமைவிடம்

இந்தியாவின் தமிழ்நாட்டில், காஞ்சிபுரம் மாவட்டத் தலைநகரமான காஞ்சிபுரத்தின் கிழக்குப் பகுதியிலுள்ள சிறிய காஞ்சிபுரம் என்றழைக்கப்படும் விஷ்ணு காஞ்சியில்; (அக் காலப்படி) கண்ணப்பன் தெருப் புளியந் தோப்பிலுள்ள சாந்தலீசுவரர் கோயிலுக்கு அருகில் இத்தலம் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ளது. காஞ்சிபுரம் பேருந்து நிலையத்திலிருந்து செங்கல்பட்டு செல்லும் சாலையில் சுமார் 2 கிலோமீட்டரில் உள்ள வெங்குடி பேருந்து நிறுத்தத்திலிருந்து தென்திசையில் பச்சையப்பன் மகளிர் கல்லூரியை கடந்து சென்றால் இக்கோயிலை அடையலாம்.
# காஞ்சிபுரம் அத்திரீசர் கோயில் (அத்திரீசம் - குச்சேசம்)

**அத்திரீசம் உடன் குச்சேசம் (சப்த ஸ்தானத் தலம் - 2, 3)** எனும் இரு சிவலிங்க மூர்த்திகளில் - ஒன்று ஆவுடையாருனும், மற்றொன்று சிறிய பாணவடிவிலும் உள்ள இரு சிவலிங்கங்களும் ஒரே கருவறையில் இருப்பது இத்தலத்தின் சிறப்பாகும். இது காஞ்சிபுரத்திலுள்ள சிவ சப்ததான தலங்களில் இரண்டு மற்றும் மூன்றாவது தலமாகும். இத்தலம் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகின்றன.
# காஞ்சிபுரம் அத்திரீசர் கோயில் (அத்திரீசம் - குச்சேசம்)

### இறைவர் வழிபட்டோர்

- இறைவர் திருப்பெயர்: அத்திரீஸ்வரர்.
- வழிபட்டோர்: அங்கிரா, அத்திரி, காசிபர், குச்சர், கௌதமர், வசிட்டர், மற்றும் பிருகு ஆகியோர்.
# காஞ்சிபுரம் அத்திரீசர் கோயில் (அத்திரீசம் - குச்சேசம்)

### தல வரலாறு

காஞ்சியில் செய்யும் வழிபாடுகளும், தர்மங்களும் பல மடங்கு பலன்தரக் கூடியவை என்பதை பிரம்மனின் அறிவுரைப்படி அறிந்த சப்தரிசிகளான அங்கிரா, அத்திரி, காசிபர், குச்சர், கௌதமர், வசிட்டர், பிருகு ஆகியோர், வியாச சாந்தலீசுவரர் கோயிலருகில் தனித்தனியே தத்தம் பெயர்களில் சிவலிங்கம் அமைத்து வழிபட்டனர். அவ்வாறு அவர்களால் அமைக்கப்பட்ட ஏழு தலங்களும் சப்ததான தலங்கள் என அழைக்கப்படுகின்றன. அத்திரிமுனிவரும், குச்சமுனிவரும் என இருமுனிவர்களால் தாபித்து வழிபட்டமையால் இத்தலம் **அத்திரீசம் - குச்சேசம்** என வழங்கப்படுகிறது.
# காஞ்சிபுரம் அத்திரீசர் கோயில் (அத்திரீசம் - குச்சேசம்)

### அமைவிடம்

இந்தியாவின் தென்கடை மாநில தமிழ்நாட்டின் வடக்கோடி மாவட்டங்களில் ஒன்றான மாவட்ட தலைநகர் காஞ்சியின் கிழக்குப் பிராந்திய விஷ்ணு காஞ்சி என்றழைக்கப்படும் சிறிய காஞ்சிபுரம் பகுதியில் அமைந்துள்ள அத்திரீசம் - குச்சேசம் எனும் சாந்தலீசுவரர் தலம் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலும், காஞ்சிபுரம் பச்சையப்பா மகளிர் கல்லூரிக்கு செல்லும் சாலையில் சென்றால் இக்கோயிலை அடையலாம்.
# காஞ்சிபுரம் காசிபேசர் கோயில் (காசிபேசம்)

**காசிபேசம் (சப்த ஸ்தானத் தலம் 4)** எனும் இது, காஞ்சிபுரத்திலுள்ள சிவ சப்ததான தலங்களில் நான்காவது தலமாகும். மேலும், இக்கோயிலில் சிவலிங்க மூர்த்தம் மட்டுமே உள்ளதாக அறியப்பட்ட இத்தலம் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகின்றன.
# காஞ்சிபுரம் காசிபேசர் கோயில் (காசிபேசம்)

### இறைவர், வழிபட்டோர்

- இறைவர் திருப்பெயர்: காசிபேஸ்வரர்
- வழிபட்டோர்: காசிப முனிவர்
# காஞ்சிபுரம் காசிபேசர் கோயில் (காசிபேசம்)

### தல வரலாறு

காசிப முனிவர் காஞ்சியில், தங்கியிருந்து சிவபூசை செய்தும், சிவனை நோக்கி தியானம் செய்தும், பல தர்மகாரியங்களில் ஈடுபட்டும் இவ்விறைவனை வழிபட்டு பேறு பெற்றார் என்பது தல வரலாறாக உள்ளது.
# காஞ்சிபுரம் காசிபேசர் கோயில் (காசிபேசம்)

### அமைவிடம்

காஞ்சிபுரம் மாவட்டத்தின் தலைநகரான காஞ்சியின் கிழக்குப் பிராந்திய விஷ்ணு காஞ்சி என்றழைக்கப்படும் சிறிய காஞ்சிபுரம் பகுதியில் **காசிபேசம்** எனும் தலம் அமைந்துள்ளது. மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலும், காஞ்சிபுரம் பச்சையப்பன் மகளிர் கல்லூரிக்கு அருகாமையிலுள்ள வேகவதி ஆற்றங்கரையம்மன் கோயில் வளாகத்தில் இடப்புறம் தனி சிறு கோயிலாக உள்ளது.
# காஞ்சிபுரம் வசிட்டேசுவரர் கோயில் (வசிட்டேசம்)

**வசிட்டேசம் (சப்த ஸ்தானத் தலம் 5)** எனுமிது, காஞ்சிபுரத்திலுள்ள சிவ சப்ததான தலங்களில் ஐந்தாவது தலமாகும். மேலும், இவ்விறைவர் வசிட்டர் வழிப்பட்ட திருமூர்த்தியாக உள்ள இத்தலம் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகின்றன.
# காஞ்சிபுரம் வசிட்டேசுவரர் கோயில் (வசிட்டேசம்)

### இறைவர், வழிபட்டோர்

- இறைவர் திருப்பெயர்: வசிட்டேஸ்வரர்.
- வழிபட்டோர்: வசிட்ட முனிவர்
# காஞ்சிபுரம் வசிட்டேசுவரர் கோயில் (வசிட்டேசம்)

### தல வரலாறு

வசிட்ட முனிவர் காஞ்சியில், தங்கியிருந்து இவ்விறைவனை வழிபட்டமையால் இம்மூர்த்தியை **வசிட்டேசுவரர்** என்றும், இச்சிவலிங்கம் வெடித்துப் பின்பு கூடியதால், **வெடித்து கூடிய வசிட்டேசர்** என்றும் அழைக்கப்படுவது தல வரலாறாக உள்ளது.
# காஞ்சிபுரம் வசிட்டேசுவரர் கோயில் (வசிட்டேசம்)

### அமைவிடம்

மாவட்டத்தின் தலைநகரம் காஞ்சியின் கிழக்குப் பிராந்திய விஷ்ணு காஞ்சி என்றழைக்கப்படும் சிறிய காஞ்சிபுரம் பகுதியில் **வசிட்டேசம்** எனும் தலம் அமைந்துள்ளது. இது, தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலும், காஞ்சிபுரம் பச்சையப்பா மகளிர் கல்லூரியிலிருந்து மேலும் சற்றுத்தள்ளி, வேகவதி ஆற்றின் கரையிலுள்ள விசாய சாந்தலீசுவரர் கோயில் எதிர்ப்புற குளக்கரையின் தென்புலத்தில் காணப்படுகிறது.
# காஞ்சிபுரம் பார்க்கவேசுவரர் கோயில் (பார்க்கவேசம்)

**பார்க்கவேசம் (சப்த ஸ்தானத் தலம் 6)** என அறிவது, காஞ்சிபுரத்திலுள்ள சிவ சப்ததான தலங்களில் ஆறாவது தலமாகும். மேலும், இவ்விறைவர் பிருகு முனிவர் வழிப்பட்ட திருமூர்த்தியாவார். இத்தலம் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகின்றன.
# காஞ்சிபுரம் பார்க்கவேசுவரர் கோயில் (பார்க்கவேசம்)

### இறைவர், வழிபட்டோர்

- இறைவர் திருப்பெயர்: பார்க்கவேஸ்வரர்.
- வழிபட்டோர்: பிருகு முனிவர்.
# காஞ்சிபுரம் பார்க்கவேசுவரர் கோயில் (பார்க்கவேசம்)

### தல வரலாறு

பிருகு முனிவர் காஞ்சியில், இவ்விறைவனை வழிபட்டமையால் இம்மூர்த்தியை **பார்க்கவேசுவரர்** என்றும்,**பார்க்கீஸ்வரர்** என்றும் அழைக்கப்படுவது தல வரலாறாக உள்ளது.
# காஞ்சிபுரம் பார்க்கவேசுவரர் கோயில் (பார்க்கவேசம்)

### அமைவிடம்

காஞ்சிபுரம் மாவட்டத்தின் தலைநகர் காஞ்சியின் தென்புலத்தில் உத்திரமேரூர் செல்லும் சாலையில் ஓரிக்கை அரசு நகர் பகுதியில் இத்தலம் அமைந்துள்ளது. இது, தமிழ்நாட்டின் தலைநகர் சென்னையிலிருந்து 78 கிலோமீட்டர் தொலைவிலும், காஞ்சிபுரம் பேருந்துநிலையத்திலிருந்து 3 கிலோமீட்டர் தொலைவிலும், வேகவதி ஆற்றை சற்றுத்தள்ளி **பார்க்கவேசுவரர்** எனப்படும் இக்கோயில் அமைந்துள்ளது.
# காஞ்சிபுரம் கெளதமேசுவரர் கோயில் (கெளதமேசம்)

**கெளதமேசம் (சப்த ஸ்தானத் தலம் 7)** காஞ்சிபுரத்திலுள்ள சிவ சப்ததான தலங்களில் எழாவது தலமாகும். மேலும் சத்ததான தலங்களின் கடைதலமாகவும் இவ்விறைவர் கௌதம முனிவர் வழிப்பட்ட திருமூர்த்தியாகவும் காணப்படும், இத்தலம் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகின்றன.
# காஞ்சிபுரம் கெளதமேசுவரர் கோயில் (கெளதமேசம்)

### இறைவர், வழிபட்டோர்

- இறைவர் திருப்பெயர்: கெளதமேசுவரர்.
- வழிபட்டோர்: கௌதம முனிவர்
# காஞ்சிபுரம் கெளதமேசுவரர் கோயில் (கெளதமேசம்)

### தல வரலாறு

கௌதம முனிவர் காஞ்சியில், இவ்விறைவனை வழிபட்டமையால் இம்மூர்த்தியை **கெள்தமேசுவரர்** என அழைக்கப்படுவது தல வரலாறாக உள்ளது.
# காஞ்சிபுரம் கெளதமேசுவரர் கோயில் (கெளதமேசம்)

### அமைவிடம்

மாவட்டத்தின் தலைநகரான காஞ்சியின் தென்புலத்தில் (கீழ்ரோடு என்றழைக்கப்படும்) உத்திரமேரூர் சாலையில் அரசு நகர் வெளிங்கப்பட்டரை அருகில் அரசமரத் தெருவில் இத்தலம் அமைந்துள்ளது. இது, தமிழ்நாட்டின் தலைநகர் சென்னையிலிருந்து 77 கிலோமீட்டர் தொலைவிலும், காஞ்சிபுரம் பேருந்துநிலையத்திலிருந்து 2 கிலோமீட்டர் தொலைவிலும், வேகவதி ஆற்றின் முற்பகுதியில் **கெளதமேசுவரர்** கோயில் அமைந்துள்ளது.
# ஓரியல் கல்லூரி, ஆக்சுபோர்டு

**ஓரியல் கல்லூரி** (*Oriel College*) இங்கிலாந்தின் ஆக்சுபோர்டு நகரின் ஆக்சுபோர்டு பல்கலைக்கழகத்தின் அங்கமான கல்லூரி ஆகும். ஓரியல் சதுக்கத்தில் அமைந்துள்ள இக்கல்லூரிக்கு ஆக்சுபோர்டில் அரசரால் நிறுவப்பட்ட மிகத் தொன்மையான கல்லூரி என்ற பெருமை உண்டு; முன்பு இப்பெருமை பல்கலைக்கழக கல்லூரிக்கு உள்ளதாக கோரப்பட்டது. இந்த அரசத் தொடர்பால் இக்கல்லூரி **அரசரின் கல்லூரி** என்றும் **அரசரின் கூடம்** என்றும் அறியப்படுகின்றது. ஐக்கிய இராச்சியத்தின் ஆட்சியிலுள்ள அரசர் (1952 முதல், ஐக்கிய இராச்சியத்தின் இரண்டாம் எலிசபெத்) இதன் அலுவல்முறை வருநராக உள்ளார்.  
நடுக்காலத்தில் இரண்டாம் எட்வர்டு அரசரின் ஆதரவில் ஆடம் டெ புரோமால் கட்டப்பட்ட துவக்க அடித்தளம் தூய மரியா கூடம் என அறியப்படுகின்றது. முதல் வடிவமைப்பில் ஒரு மேதகரும் பத்து அறிஞர்களும் கொண்டதாக திட்டமிடப்பட்டது; 16ஆவது நூற்றாண்டு வரை சிறியளவில் பட்டமேற்படிப்பை மட்டும் வழங்கி வந்த கல்லூரி பின்னர் பட்டப்படிப்பையும் வழங்கத்தொடங்கியது.இங்கிலாந்தின் உள்நாட்டுப் போரின்போது, அரசரின் ஆக்சுபோர்டு நாடாளுமன்றத்தின் மேதகு உறுப்பினர்களுக்கு ஓரியல் வசதிகளை வழங்கியது.  
கல்லூரியின் முதன்மை வளாகத்தில் நான்கு நடுக்கால கூடங்கள் உள்ளன: பெடெல் கூடம், புனித மேரி கூடம், புனித மார்டின் கூடம் மற்றும் டேக்லியின் தங்குமிடம். டேக்லியின் தங்குமிடம் கல்லூரி கையகப்படுத்திய மிகப் பழைய சொத்தாகும். ஆக்சுபோர்டிலுள்ள மிகப் பழைய கூடமும் இதுவே ஆகும். இக்கல்லூரியில் தற்போது 40 ஆய்வாளர்களும் (ஃபெல்லோ) 300 பட்டப்படிப்பு, 160 பட்ட மேற்படிப்பு மாணவர்களும் படிக்கின்றனர்; ஆண்களும் பெண்களும் கிட்டத்தட்ட சரிசமனாக உள்ளனர்.  
ஓரியலின் குறிப்பிடத்தக்க முன்னாள் மாணவர்களில் இருவர்நோபல் பரிசு பெற்றவர்கள்; குறிப்பிடத்தக்க ஆய்வாளர்கள் ஆக்சுபோர்டு இயக்கத்தை முன்னெடுத்தவர்கள்.
# வெற்றிடக் கோபுரத் தொலைநோக்கி

இத்தொலை நோக்கியில் 28 அங்குலம் அல்லது 70 சென்டிமீட்டர் அளவுள்ளதும், 46 மீட்டர் அல்லது151 அடி குவியத் தூரம் கொண்டதுமான ஒரு முதன்மை ஆடி உள்ளது. 2000 இலிருந்து தொடர்ந்து இயங்கி வருவதற்கு இணக்க ஒளியியல் துறைக்கு நன்றி கூறவேண்டும் . இத்தொலை நோக்கியினால் சூரியனின் மேற்பரப்பில் 0.2 கோண நொடிகளுக்கும் (150 கிலோ மீட்டர்) கீழாகவுள்ள விவரங்களை கண்டு ஆய்ந்தறிய முடியும்.
# ஏஞ்சலிக் கெர்பர்

**ஏஞ்செலிக் கெர்பர்** (*Angelique Kerber*, பிறப்பு:சனவரி 18, 1988) செருமானிய டென்னிசு விளையாட்டாளர் ஆவார்.
2003ஆம் ஆண்டு தொழில்முறையாக விளையாடத் தொடங்கிய கெர்பர் 2011ஆம் ஆண்டில் அமெரிக்க ஓப்பனில் முதன்முறையாக அரையிறுதிக்கு எட்டினார். அப்போது அவர் உலகளவிலான தரவரிசையில் 92ஆம் இடத்தில் இருந்தார். கெர்பர் அவரது வன்தாக்க எதிரடி விளையாட்டிற்காகவும் இடதுகை ஆட்டத்திற்காகவும் வகையான அடிகளுக்காகவும் அறியப்படுகிறார். தனது வாணாள் மிக உயரிய தரவரிசை எண்ணாக ஐந்தை அக்டோபர் 22, 2012இல் எய்தினார். 2012இல் இரட்டையர் ஆட்டத்தில் உலகத் தரவரிசையில் 103ஆம் இடத்தில் உள்ளார். தற்போது தரவரிசை எண் 6இல் உள்ளார்; மிக உயரிய தரவெண் பெற்றுள்ள செருமானியராக விளங்குகிறார். தனது முதல் பெருவெற்றித்தொடர் பட்டத்தை 2016ஆம் ஆண்டு ஆஸ்திரேலிய டென்னிஸ் திறந்த சுற்று போட்டியிலும் யூ. எசு. ஓப்பன் போட்டியிலும் வென்றுள்ளார்.  
மகளிர் டென்னிசு சங்க சுற்றுக்களில், எட்டு போட்டிகளில் வாகை சூடியுள்ள கெர்பர், ஒவ்வொரு தரைவகையிலும் ஒரு பட்டத்தை வென்றுள்ளார்; தவிர முதன்மை போட்டிகளில் ஐந்து பட்டங்களை வென்றுள்ளார். பன்னாட்டு டென்னிசு கூட்டமைப்பு சுற்றுக்களில் இதுவரை 11 ஒற்றையர், 3 இரட்டையர் போட்டிகளில் பட்டதை வென்றுள்ளார்.
# ஏஞ்சலிக் கெர்பர்

## தனி வாழ்க்கை

ஏஞ்செலிக் கெர்பர் மேற்கு செருமனியிலுள்ள பிரெமன் என்றவிடத்தில் போலந்து தந்தை இசுலாவோமிர் கெர்பருக்கும் செருமானியப் போலியத் தாய் பியட்டாவிற்கும் சனவரி 18, 1988இல் மகவாகப் பிறந்தார். இவருக்கு ஜெஸ்ஸிக்கா என்ற சகோதரி உள்ளார். தனது மூன்றாம் அகவையிலேயே டென்னிசு பயிற்சியைத் துவக்கிய கெர்பர் இளையோர் சுற்றுக்களில் விளையாடத் தொடங்கினார். செருமனியிலும் ஐரோப்பாவின் பிற இடங்களிலும் வெற்றிபெறத் தொடங்கினார்; இருப்பினும் 2003 வரை எந்தவொரு இளையவர் பட்டத்தையும் வெல்லவில்லை. தனது 15ஆம் அகவையில் தொழில்முறையாக விளையாடத் தொடங்கினார். கெர்பர் இடாய்ச்சு, போலீஷ் மற்றும் ஆங்கில மொழிகளைப் பேச வல்லவர்.
# ஏஞ்சலிக் கெர்பர்

## பணிவாழ்வு புள்ளிகள்

### பெருவெற்றித்தொடர் போட்டி இறுதிகள்

#### ஒற்றையர்: 1 (1–0)

| வாகையாளர் | 2016 | ஆஸ்திரேலிய டென்னிஸ் திறந்த சுற்று | வன்தரை | செரீனா வில்லியம்ஸ் | 6–4, 3–6, 6–4 |  |
| --- | --- | --- | --- | --- | --- | --- |
| வாகையாளர் | 2016 | யூ. எசு. ஓப்பன் | வன்தரை | புலிச்கோவா | 6–3, 4–6, 6–4 | } |
# ஏஞ்சலிக் கெர்பர்

## பணிவாழ்வு புள்ளிகள்

### பெருவெற்றித்தொடர் காலக்கோடு

#### ஒற்றையர்

**colspan=16'பெருவெற்றித்தொடர் போட்டிகள்**  
| style=text-align:வெற்றி–தோல்வி | 0–0 | 0–3 | 1–3 | 1–2 | 5–4 | 5–4 | 14–4 | 10–4 | 12–4 | 6–4 | 20-2 | 2 / 36 | } |
| --- | --- | --- | --- | --- | --- | --- | --- | --- | --- | --- | --- | --- | --- |
| align=ஆஸ்திரேலிய டென்னிஸ் திறந்த சுற்று | இல்லை | தகுதிச்சுற்று | 2ம் சுற்று | முதல்சுற்று | 3ம்சுற்று | முதல்சுற்று | 3ம்சுற்று | 4ம்சுற்று | 4ம்சுற்று | முதல்சுற்று | '''வெற்றி | 1 / 9 | 18–8 |
| align=பிரெஞ்சு ஓப்பன் | இல்லை | முதல்சுற்று | முதல்சுற்று | தகுதிச்சுற்று | 2ம்சுற்று | முதல்சுற்று | காலிறுதி | 4ம்சுற்று | 4ம்சுற்று | 3ம்சுற்று | 0 / 8 | 13–8 |  |
| align=விம்பிள்டன் | இல்லை | முதல்சுற்று | முதல்சுற்று | தகுதிச்சுற்று | 3ம்சுற்று | முதல்சுற்று | அரையிறுதி | 2ம்சுற்று | காலிறுதி | 3ம்சுற்று | 0 / 8 | 14–8 |  |
| align=யூ.எசு. ஓப்பன் | இல்லை | முதல்சுற்று | தகுதிச்சுற்று | 2ம்சுற்று | முதல்சுற்று | அரையிறுதி | 4ம்சுற்று | 4ம்சுற்று | 3ம்சுற்று | 3ம்சுற்று | வெற்றி | 0 / 8 | 16–8 |
# ஏஞ்சலிக் கெர்பர்

## பணிவாழ்வு புள்ளிகள்

### பெருவெற்றித்தொடர் காலக்கோடு

#### இரட்டையர்

**colspan=14'பெருவெற்றித் தொடர் போட்டி**  
| style=text-align:வெற்றி–தோல்வி | 0–1 | 0–1 | 0–3 | 2–3 | 3–4 | 0–1 | 0-0 | 0 / 13 | } |
| --- | --- | --- | --- | --- | --- | --- | --- | --- | --- |
| align=ஆஸ்திரேலிய டென்னிஸ் திறந்த சுற்று | இல்லை | முதல்சுற்று | இல்லை | முதல்சுற்று | முதல்சுற்று | இல்லை | இல்லை | 0 / 3 | 0–3 |
| align=பிரெஞ்சு ஓப்பன் | இல்லை | இல்லை | முதல்சுற்று | முதல்சுற்று | 2ம்சுற்று | முதல்சுற்று | இல்லை | 0 / 4 | 1–4 |
| align=விம்பிள்டன் | இல்லை | இல்லை | முதல்சுற்று | 3ம்சுற்று | முதல்சுற்று | இல்லை | இல்லை | 0 / 3 | 2–3 |
| align=யூ.எசு. ஓப்பன் | முதல்சுற்று | இல்லை | முதல்சுற்று | இல்லை | 3ம்சுற்று | இல்லை | இல்லை | 0 / 3 | 2–3 |
# வார்ப்புரு:Infobox geographical indication

| caption = }}}  
| label1 = வேறு பெயர்கள்
| data1 = }  
| label2 = குறிப்பு
| data2 = }  
| label3 = வகை
| data3 = }  
| label4 = இடம்
| data4 = }  
| label5 = நாடு
| data5 = }  
| label6 = பதிவுசெய்யப்பட்டது
| data6 = }  
| label7 = பொருள்
| data7 = }  
| label8 = அதிகாரப்பூர்வ இணையதளம்
| data8 = }
}}
<noinclude></noinclude>
# சுவீடிய வெற்றிடச் சூரியத் தொலைநோக்கி

**சுவீடிய வெற்றிடச் சூரியத் தொலைநோக்கி** *(Swedish Vacuum Solar Telescope )* என்பது ஒரு வெற்றிடமாக்கப்பட்ட 47.5 சென்டி மீட்டர் அளவுள்ள ஒளியியல் சூரியத் தொலைநோக்கியாகும். கேனரி தீவுகளில் இடம்பெற்றுள்ள தீவான லா பால்மா தீவில் இத்தொலை நோக்கி அமைக்கப்பட்டுள்ளது. 2000 ஆம் ஆண்டு ஆகத்து மாதம் 28 இல் இத்தொலைநோக்கி இங்கிருந்து அகற்றப்பட்டு பதிலாக சுவீடிய 1மீ அளவுள்ள சூரியத் தொலைநோக்கி பொருத்தப்பட்டது.  
அமெரிக்காவின் கலிபோர்னியா மாநிலத்திலுள்ள ஓக்லண்டு நகரின் சாபோட் விண்வெளி மற்றும் அறிவியல் மையத்திற்குச் சொந்தமான இந்த சுவீடிய வெற்றிடச் சூரியத் தொலைநோக்கியானது மறு உருவாக்கத்திற்கத்திற்காக இந்நிறுவனத்தை எதிர்நோக்கியுள்ளது.
# பி. கோவிந்த பிள்ளை

**பி. கோவிந்த பிள்ளை**, (P. Govinda Pillai, மே 23, 1926 - நவம்பர் 22, 2012) மலையாளக் கவிஞரும், எழுத்தாளரும் ஆவார்.
# பி. கோவிந்த பிள்ளை

## ஆக்கங்கள்

- கேரளம் இந்தியயிலெ ஒரதக்ருத சம்ஸ்தானம்(1968)
- வீரசரிதயாய வியட்நாம்(1969)
- பகவத் கீத, பைபிள், மார்க்சிசம்(1985)
- மார்க்சும் மூலதனவும்(1987)
- இ.எம். எசும் மலையாள சாகித்யவும்(2006)
- பிரெடரிக் எங்கல்ஸ்(2006)
# பி. கோவிந்த பிள்ளை

## விருதுகள்

இவர் எழுதிய நூல் சாகித்திய அகாதெமி விருது பெற்றுள்ளது.
# மான்னார் ஊராட்சி

மான்னார் ஊராட்சி, இந்திய மாநிலமான கேரளத்தின் ஆலப்புழை மாவட்டத்தில் செங்கன்னூர் வட்டத்தில் உள்ளது. இந்த ஊராட்சி 4437.51 ஏக்கர் பரப்பளவில் அமைந்துள்ளது.
# மான்னார் ஊராட்சி

## சுற்றியுள்ள இடங்கள்

- கிழக்கு - குட்டம்பேரூரார்
- மேற்கு - அச்சன்கோவிலாறு
- வடக்கு - பம்பை ஆறு
- தெற்கு - அச்சன்கோவிலாறு
# மான்னார் ஊராட்சி

## வார்டுகள்

1. பாவுக்கரை ஏ
1. பாவுக்கரை பி
1. பாவுக்கரை சி
1. சொசைட்டி வார்டு
1. மான்னார் டவுன்
1. குரட்டிக்காட் ஏ
1. ஊராட்சி ஆபீஸ்
1. குரட்டிக்காடு பி
1. ஸ்விச்கீயர் டிவிஷன்
1. முட்டேல் வார்டு
1. குட்டம்பேரூர் ஏ
1. குட்டம்பேரூர் பி
1. குட்டம்பேரூர் சி
1. குளஞ்ஞிகாராழ்மை
1. குட்டம்பேரூர் டி
1. ஹோமியோ ஆசுபத்திரி வார்டு
1. டவுன் தெற்கு
1. டவுன் மேற்கு
# மான்னார் ஊராட்சி

## விவரங்கள்

| மண்டலம் | செங்கன்னூர் |  |
| --- | --- | --- |
| பரப்பளவு | 17.55 சதுர கிலோமீட்டர் |  |
| மக்கள் தொகை | 28,239 |  |
| ஆண்கள் | 13,725 |  |
| பெண்கள் | 14,514 |  |
| மக்கள் அடர்த்தி | 1609 |  |
| பால் விகிதம் | 1057 |  |
| கல்வியறிவு | 95% | } |
# மாராரிக்குளம் வடக்கு ஊராட்சி

மாராரிக்குளம் வடக்கு ஊராட்சி, இந்திய மாநிலமான கேரளத்தின் ஆலப்புழை மாவட்டத்தில் உள்ளது.
# மாராரிக்குளம் வடக்கு ஊராட்சி

## வார்டுகள்

1. சேன்னவேலி
1. திருவிழா
1. வரக்காடி
1. தோப்புவெளி
1. பஞ்சாயத்துவெளி
1. மாராரிக்குளம்
1. காந்தி நினைவிடம்
1. கஸ்தூர்பா
1. பள்ளி வார்டு
1. ஜனஷேமம்
1. செறுவள்ளிச்சேரி
1. செத்தி
1. பீச் வார்டு
1. கணிச்சுகுளங்கரை
1. காரிக்காடு தெற்கு
1. காரிக்காடு வடக்கு
1. பாணக்குன்னம்
1. பொக்லசேரி
# தேவர் பில்லத்தி

**தேவர் பில்லத்தி** (T. பில்லத்தி), தமிழ்நாட்டின் சிவகங்கை மாவட்டத்தில் உள்ள காளையார் கோவில் வட்டாரத்தில் மல்லல் ஊராட்சியில் அமைந்துள்ளது. இந்த ஊர் சிவகங்கை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். சில வருடங்களுக்கு முன்பு இந்த ஊரில் சுமார் நாற்பது வீடுகள் வரை இருந்தன. ஆனால், இப்பொழுது இருபது வீடுகள் மட்டுமே உள்ளன. இவ்வூரில் வசிப்பவர்கள் அனைவரும் முக்குலத்தோர் சமூகத்தை சேர்ந்தவர்கள் என்பதால் இவ்வூர் பசும்பொன் முத்துராமலிங்கத் தேவர் அவர்களின் பெயரால் தேவர் பில்லத்தி என அழைக்கப்படுகிறது.
# கொலம்பிய கம்பளி யானை

**கொலம்பிய கம்பளி யானை** அல்லது **கொலம்பிய மாமூத்** (Columbian mammoth) என்பது கம்பளி யானைகள் இனத்தச் சேர்ந்த ஓர் யானை வகை ஆகும். இவ்வகை கம்பளி யானைகள் வட அமெரிக்கக் கண்டத்தில் பொதுவாக வட ஐக்கிய அமெரிகாவிலும், கொஸ்தாரிக்காவிலும் வாழ்ந்து வந்தன. இறுதியாக வாழ்ந்து வந்த கம்பளி யானைவகைகளில் இவையும் ஒன்றாகும். 1.5 மில்லியன் வருடங்களுக்கு முன்னர் ஆசியாவின் ஸ்டெப்பேயில் இருந்து அமெரிக்காவிற்கு வந்த ஓர் கம்பளி யானை இனத்தில் இருந்தே கொலம்பிய கம்பளி யானைகள் எனும் இனம் புதிதாக உருவாகியது. கலிபோர்னியாவின் சனல் தீவுகளில் வாழ்ந்து வந்த பிக்மை கம்பளி யானைகள் இக்கம்பளி யானை இனத்தில் இருந்தே பரிணாமத்திற்கு உள்ளாகித் தோற்றம் பெற்றது. இவ்வகை யானைகளை ஒத்ததாகவே தற்போதைய ஆசிய யானைகள் காணப்படுகின்றன.
# கொலம்பிய கம்பளி யானை

## தோற்றம்

இவ்வகை யானைகளின் சராசரி உயரம் நான்கு மீற்றர்கள் ஆகும். அத்துடன் பொதுவாக இவை எட்டு தொடக்கம் பத்து தொன்கள் எடையில் காணப்பட்டன. பொதுவாக இவ்வகைக் கம்பளி யானைகளில் ஆண் யானைகளே மிகவும் பெரியவையாகவும் இறுக்கமான சுபாவம் உள்ளனவாகவும் இருந்தன. இவற்றின் தந்தங்கள் மிகவும் நீளமானவையாகும். கண்டெடுக்கப்பட்ட தந்தங்களுள் மிகப்பெரிய தந்தத்தின் நீளம் 4.9 மீற்றர்கள் ஆகும்.
# ஆரி (நடிகர்)

**ஆரி** என்று அழைக்கப்படும் **ஆரி அர்ஜுனா** என்பவர் தமிழ்நாட்டுத் திரைப்பட நடிகர் ஆவார். இவர் 2010 ஆம் ஆண்டு இயக்குநர் சங்கரின் தயாரிப்பில் வெளியான ரெட்டச்சுழி என்ற திரைப்படத்தின் மூலம் திரைப்படத்துறையில் கதாநாயகனாக அறிமுகமானார். அதை தொடர்ந்து நெடுஞ்சாலை (2014), மாயா (2015) போன்ற பல திரைப்படங்களில் நடித்துள்ளார்.
# ஆரி (நடிகர்)

## தனிப்பட்ட வாழ்க்கை

இவர் இங்கிலாந்தைச் சேர்ந்த இலங்கை தமிழ் பெண்ணான நதியாவை காதலித்து வந்தார். இருவரும் நவம்பர் 18, 2015 அன்று சென்னையின் பாரிஸில் உள்ள காளிகாம்பாள் கோவிலில் மணம் முடித்தார். நிச்சயதார்த்தமும் வரவேற்பும் 17 நவம்பர் 2015 அன்று தாஜ் கொன்னேமராவில் நடைபெற்றது. இவர்களுக்கு பிப்ரவரி 5, 2017 அன்று முதல் குழந்தையை பிறந்தது.
# ஆரி (நடிகர்)

## திரைப்படங்கள்

| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 2005 | ஆடும் கூத்து | முத்து |  |
| 2010 | ரெட்டச்சுழி | மூர்த்தி |  |
| 2012 | மாலைப்பொழுதின் மயக்கத்திலே | அஜய் |  |
| 2014 | நெடுஞ்சாலை | முருகன் |  |
| 2015 | தரணி | சேகர் |  |
| மாயா | வசந்த்/அர்ஜுன் |  |  |
| 2016 | உன்னோடு கா | சிவா |  |
| 2017 | முப்பரிமாணம் | சிறப்புத் தோற்றம் |  |
| 2018 | நாகேஷ் திரையரங்கம் | நாகேஷ் |  |
| 2020 | எல்லாம் மேல இருக்குறவரன் பாத்துப்பான | தயாரிப்பில் |  |
| மௌனவலை |  |  |  |
| அலேக்கா |  |  |  |
# ஆரி (நடிகர்)

## தொலைக்காட்சி

| ஆண்டு | நிகழ்ச்சி | கதாப்பாத்திரம் | அலைவரிசை | குறிப்புகள் |  |
| --- | --- | --- | --- | --- | --- |
| 2020 - ஒளிபரப்பில் | பிக் பாஸ் தமிழ் 4 | போட்டியாளராக | விஜய் தொலைக்காட்சி | *வெற்றியாளர் | } |
# ஆரி (நடிகர்)

## பெற்ற விருதுகள்

| ஆண்டு | திரைப்படம் | பெற்ற விருது | குறிப்புகள் |
| --- | --- | --- | --- |
| 2015 | நெடுஞ்சாலை | வி4 விருதுகள் | சிறந்த நடிகர் |
| 2014 | திரைப்பட ரசிகர்கள் கூட்டமைப்பின் 62ஆவது ஆண்டு விருது | சிறந்த நடிகர் | } |
# யோசித்த ராசபக்ச

**யோசித்த ராசபக்ச** (*Yoshitha Rajapaksa*) இலங்கையின் ரக்பி விளையாட்டு வீரரும், முன்னாள் கடற்படை வீரரும் ஆவார். இலங்கைக் கடற்படையில் இவர் லெப்டினண்ட் பதவி பகித்தவர். இலங்கையின் முன்னாள் அரசுத் தலைவர் மகிந்த ராசபக்சவின் இரண்டாவது மகனாவார். சி. எஸ். என் தொலைக்காட்சியின் உரிமையாளர்களில் ஒருவரான இவர் இலங்கை தேசிய ரக்பி ஒன்றிய அணித் தலைவராகவும், இலங்கைக் கடற்படையின் ரக்பி அணியின் தலைவராகவும் பணியாற்றியிருந்தார். 2016 சூன் 30 அன்று, யோசித்த ராசபக்ச, மற்றும் சி.எஸ். என் ஊடக நிறுவனத்தின் நான்கு மூத்த அதிகாரிகள் நிதி மோசடிகளில் ஈடுபட்டதாகக் குற்றம் சாட்டப்பட்டு பெப்ரவரி 11 வரை தடுப்புக் காவலில் வைக்கப்பட்டனர்.
# யோசித்த ராசபக்ச

## ஆரம்ப வாழ்க்கை

யோசித்த மகிந்த ராசபக்ச, சிராந்தி ராசபக்ச ஆகியோரின் இரண்டாவது மகனாவார். இவருக்கு நாமல், ரோகித்த என இரண்டு சகோதரர்கள் உள்ளனர். இவரது தந்தை-வழிப் பாட்டனார் டி. ஏ. ராசபக்ச விஜயானந்த தகநாயக்காவின் அரசில் அமைச்சராக இருந்தவர். தாய்வழிப் பாட்டனார் ஈ. பி. விக்கிரமசிங்க இலங்கைக் கடற்படையில் கொமடோராகப் பணியாற்றியவர்.  
யோசித்த கல்கிசை புனித தோமையர் கல்லூரியில் கல்வி பயின்றார்.
# யோசித்த ராசபக்ச

## கடற்படையில் பணி

2006 ஆம் ஆண்டில் யோசித்த இலங்கைக் கடற்படையில் இணைந்தார். பயிற்சி முடிந்த பின்னர் பதவியேற்றம் பெற்று தந்தையும் அரசுத்தலைவருமான மகிந்தவுக்கு உதவியாளராகப் பணியாற்றினார். பின்னர் பிரித்தானியா ரோயல் கடற்படைக் கல்லூரியில் சேர்ந்து எச்.எம்.எசு ஓசன் கப்பலில் பயிற்சி பெற்றார். 2015 சனவரியில் இடம்பெற்ற அரசுத்தலைவர் தேர்தலில் மகிந்த தோல்வியடைந்ததை அடுத்து, உடனடியாக யோசித்தவை கடற்படைப் பதவிகளில் இருந்து மகிந்த விடுவித்தார். ஆனாலும், யோசித்தவின் பதவி விலகலை கடற்படைத் தளபதி ஏற்றுக் கொள்ள மறுத்து விடவே, யோசித்த தொடர்ந்து கடற்படையில் பணியாற்றி வந்தார்.  
2015 சனவரியில் பதவியேற்ற மைத்திரிபால சிறிசேனவின் அரசு நாடாளுமன்றக் குழு ஒன்றை விசாரணைக்காக நியமித்தது யோசித்த கடற்படையில் சேருவதற்கான அடிப்படைத் தகுதிகளை கொண்டிருக்கவில்லை என்றும், க.பொ.த (சா.த) சோதனைகளை இரு தடவைகள் எடுத்தும் போதியளவு பெறுபேறுகளைப் பெறவில்லை என்றும் விசாரணைகளில் இருந்து தெரிய வந்தது. ஐக்கிய இராச்சியத்திலும், உக்ரைனிலும் பயிற்சி பெறுவதற்காக இவருக்கு அரசு 22.23 மில்லியன் இலங்கை ரூபாய்கள் செலவு செய்ததாகவும் கூறப்படுகிறது.
# யோசித்த ராசபக்ச

## சர்ச்சைகள்

### கொலைக் குற்றச்சாட்டுகள்

2012 மே 16 இல் ரக்பி அணி வீரர் வசீம் தாஜுதீன் என்பவர் கொழும்பில் மர்மமான முறையில் வாகன விபத்து ஒன்றில் உயிரிழ்ந்தார். இவர் பயணம் செய்த வாகனம் சுவர் ஒன்றில் மோதி, தீப்பிடித்து எரிந்ததாகவும், அதில் பயணம் செய்த வசீம் கரிலேயே கருகி இறந்ததாகவும் ஆரம்பத்தில் கூறப்பட்டு விபத்து எனத் தீர்ப்பு வழங்கப்பட்டது. புதிய அரசு இவ்வழக்கை மீண்டும் ஆரம்பித்து, புதிய ஆதாரங்களை சமர்ப்பித்து, இது படுகொலை முயற்சி என்ற வகையில் விசாரிக்கப்பட்டு வருகிறது. தனது முன்னாள் காதலியாக இருந்த பெண் ஒருவருக்காக இப்படுகொலையை யோசித்த ராசபக்ச திட்டமிட்டு செய்ததாக கூறப்படுகிறது. ஆனாலும், இவ்வழக்கு, அரசியல் காரணங்களுக்காக தம்மீது தொடுக்கப்பட்டுள்ளதாகவும், இக்குற்றச்சாட்டுகளை மறுப்பதாகவும் மகிந்த ராசபக்ச தெரிவித்தார்.
# யோசித்த ராசபக்ச

## சர்ச்சைகள்

### நிதி மோசடி

சி. எஸ். என் தொலைக்காட்சியில் நிதி மோசடிகளில் ஈடுபட்டதாக குற்றம் சாட்டப்பட்ட யோசித்த 2016 சனவரி 30 அன்று கடுவலை நீதித் துறை நடுவர் தம்மிக ஏமபால முன்னிலையில் நிறுத்தப்பட்டு 14 நாட்களுக்குத் தடுப்புக் காவலில் வைக்கப்பட்டார். தொலைக்காட்சி சேவைகளை நடத்துவதற்கான நிதியை எவ்வாறு பெற்றார் என்பது, பொதுச் சொத்துக்களை தவறான வழியில் பயன்படுத்தினார் போன்ற குற்றச்சாட்டுகள் இவர் மீது சுமத்தப்பட்டுள்ளன.